**Vastauksen tiedot**

**Alustava arvio oli 13/16 pistettä, jota sensori ei muuttanut.**

**Vastauksen vahvuuksia**

Kokelas on paneutunut tehtävään varsin huolellisesti. Hän pohjustaa vastausta avaamalla aluksi sijoittamisen periaatteita.

Vastauksessa käsitellään jokaista taulukon yritystä, mutta etenkin Fortumia ja Finnairia todella tarkasti.

Vastauksen loppuosassa kokelas tuo hyvin esiin sen, kuinka valittu sijoitusstrategia riippuu siitä, mitä sijoittaja haluaa. Hän osaa analysoida tehtävää myös laajemmasta näkökulmasta ja suosittelee hajauttamista laajemmin kuin pelkästään taulukon yrityksiin.

Vastauksesta käy ilmi, että opiskelija tuntee sijoitusmaailmaa, hän käyttää esimerkiksi käsitettä volatiliteetti.

Volatiliteetti kertoo, kuinka paljon sijoituksen arvo heittelee keskituoton ympärillä. Mitä suurempi oman salkkuni muutos on suhteessa keskimääräiseen muutokseen, sitä suurempi on volatiliteetti. Ja mitä suurempi on salkun volatiliteetti, sitä suurempi on sen tuottoon liittyvä epävarmuus

**Vastauksen puutteita tai muita ongelmia**

P/E-arvoa ei ole vastauksessa ymmärretty aivan oikein: se kertoo tulevaisuuden odotuksista enemmän kuin yhtiön sen hetkisestä tilanteesta.

Mitä P/E-luku tarkoittaa

P/E-luku kuvaa osakkeen hinnan ja osakekohtaisen tuloksen suhdetta. Luku voidaan laskea joko osakekohtaisella tasolla tai yritystasolla (markkina-arvo / nettotulos). Molemmissa tapauksissa P/E-luku saa lähtökohtaisesti saman arvon.

Kokelas analysoi osaa taulukon yrityksistä hieman suppeasti.

**Vastaus tehtävään 8.2**

**Vastauksen tiedot**

**Alustava arvio oli 11/14 pistettä, jota sensori ei muuttanut.**

**Vastauksen vahvuuksia**

Kokelas käsittelee useaa erilaista sijoitusvaihtoehtoa varsin huolellisesti.

Vastauksen ote on melko analyyttinen, ei pinnallinen tai toteava.

**Vastauksen puutteita tai muita ongelmia**

Vastauksessa ei käsitellä riskin ja tuotto-odotuksen suhdetta. Opiskelija ei huomioi myöskään sijoituskohteisiin liittyviä kuluja tai sitä, kuinka helposti sijoituksen voi realisoida.

Vastauksessa on ongelmallinen väite, etteivät jalometallit sijoituskohteena tuota varsinaisesti mitään.